
I. BENDROJI DALIS
1.1 Liftininkui pažeidus šios instrukcijos reikalavimus, taikoma Lietuvos Respublikos įstatymų nustatyta drausminė, materialinė, administracinė ir baudžiamoji atsakomybė.
1.2.Liftininku gali dirbti asmuo, ne jaunesnis kaip 18 metų;
1.3.Liftininkas privalo pasitikrinti sveikatą ir gauti asmens medicinos knygelėje ar kitame lygiaverčiame dokumente įrašą, kad  sveikatos būklė tinka šiam darbui.
1.4.Periodinis sveikatos tikrinimas atliekamas Sveikatos apsaugos ministerijos nustatyta tvarka  ir periodiškumu.
1.5.Liftininkas privalo laikytis vidaus darbo tvarkos taisyklių, saugoti savo ir nekenkti kitų darbuotojų bei klientų sveikatai, mokėti saugiai dirbti žinoti  ir vykdyti šios instrukcijos reikalavimus.
1.6.Liftininkas privalo vykdyti liftų priežiūros įmonės techninius nurodymus.
1.7.Atlikti tik paskirtą darbą, neleisti pašaliniams valdyti kabinos.
1.8.Draudžiama dirbti neblaiviam, apsvaigusiam nuo narkotikų ar toksinių medžiagų.
1.9.Priešgaisrinės saugos reikalavimai:
1.9.1.vengti veiksmų, sudarančių sąlygas kilti gaisrui;
1.9.2.rūkyti tik tam skirtoje, jei nenumatytas visiško nerūkymo rėžimas;
1.9.3.draudžiama lifto mechanizmų patalpoje laikyti daiktus, nesusijusiais su lifto naudojimu;
1.9.4.liftininkas privalo žinoti savo veiksmus kilus gaisrui, žmonių evakavimo planą, pirmines gaisro gesinimo priemones, jų veikimo principus, panaudojimo galimybes.
1.10.Įvykus nelaimingam atsitikimui, būtina nukentėjusiam suteikti pirmąją pagalbą. Apie įvykį reikia nedelsiant pranešti tiesioginiam vadovui ir iki tyrimo pradžios išsaugoti įvykio vietą tokią, kokia ji buvo nelaimingo atsitikimo metu. Jei tai kelia pavojų aplinkinių žmonių gyvybei ar sveikatai, gali būti daromi tik būtini  pakeitimai, kurie įforminami aktu.
1.11.Asmeninė darbo higiena:
1.11.1.dirbant dėvėti švariais ir tvarkingais darbo drabužiais;
1.11.2.prieš valgant plauti rankas su muilu.


II.PAVOJINGI KENKSMINGI VEIKSNIAI
BŪTINOS SAUGOS PRIEMONĖS

2.1.Pavojingi veiksniai, galintys veikti liftininkę:
2.1.1.elektros srovė esant netvarkingiems elektros įrengimams. Ji pažeidžia centrinę nervų sistemą. Paveikus elektros srovei, netenkama sąmonės, sutrinka arba nutrūksta širdies veikla bei kvėpavimas, o kartais ištinka staigi mirtis;
2.1.2.nepakankamas apšvietimas lifto sustojimų aikštelėse, lifto kabinoje ir priėjimuose prie lifto mechanizmų patalpose;
2.1.3.neteisingai pakrautas ar neužfiksuotas transportuojamas krovinys lifto kabinoje. Judant kabinai krovinys gali pasislinkti ir traumuoti;
2.1.4.lifto kabinos judėjimas, kai šachtos durys atviros (esant netvarkingam liftui), - galimas liftininko arba žmonių traumavimas;
2.1.5.neatlikta darbo pradžioje lifto apžiūra. Neužtikrinamas lifto saugus eksploatavimas;
2.1.6.netvarkinga darbo vieta ,slidžios grindys. Slidžiomis grindimis, slidus laiptai, vaškuotu paviršiumi reikia vaikščioti labai atsargiai, naudoti avalynę neslidžiais padais;
2.1.7. pavojus susirgti sezoninių epidemijų metu per kelionę į darbą ir iš darbo bei transportuojant asmenis liftu;
2.1.8.pavojus nukentėti dėl neprognozuojamo lankytojų elgesio, nes jų tarpe gali pasitaikyti ir psichiškai nesveikų piliečių, neblaivių asmenų ir kt.;
2.1.9.pavojus nukentėti dėl elementaraus darbuotojo neatidumo ir neatsargumo vaikštant įstaigos patalpose, teritorijoje, laiptais,  koridoriais, kitose patalpose, dėl neatsargumo prie langų, uždarant ir atidarant;          
2.2.Kenksmingi veiksniai:
2.2.1.buvimas lifto kabinoje kilus gaisrui. Galimas uždusimas nuo dūmų srauto lifto kabinoje.
2.3.Liftininkui išduodamos asmeninės apsauginės priemonės pagal „Darbuotojų aprūpinimo asmeninėmis apsauginėmis priemonėmis nuostatų“ reikalavimus.


III. LIFTININKO VEIKSMAI PRIEŠ DARBO PRADŽIĄ

3.1.Apsirenkti darbo drabužius.
3.2.Susipažinti su ankstesnės pamainos pastabomis, įrašytomis lifto darbo žurnale.
3.3.Įjunkti liftą ir patikrinti:
3.3.1.ar gerai veikia šachtos durų automatinės spynos, šachtos ir kabinos durų kontaktai;
3.3.2.ar kabina tiksliai sustoja sustojimų aikštelėse;
3.3.3.ar patikimai veikia šviesos ir garso signalizacija, stabdymo mygtukas „STOP“, įrengtas lifto kabinoje;
3.3.4.ar pakankamas kabinos, šachtos, sustojimo aikštelių, mechanizmų patalpos ir priėjimų prie jos apšvietimas;
3.3.5.ar yra iškabintos „Lifto naudojimo taisyklės“ ir kiti reikiami užrašai.
3.4.Darbo žurnale įrašyti apžiūros rezultatus ir pasirašyti.
3.5.Liftininkas, pastebėjęs gedimą, dėl kurio gali įvykti nelaimingas atsitikimas arba avarija, privalo:
3.5.1.išjungti liftą ir ant įvadinio įrenginio užkabinti plakatą „Nejungti, įrenginys nedirba“;
3.5.2.pranešti liftų avariniai tarnybai, kad liftas sugedęs; 
3.5.3.imtis priemonių, kad neįvyktų nelaimingas atsitikimas ar avarija;
3.5.4.įrašyti darbo žurnale kada ir koks lifto gedimas aptiktas;
3.5.5.pagrindineme sustojime ant lifto šachtos durų iškabinti plakatą „Liftas sugedęs“.


IV.LIFTININKO VEIKSMAI  DARBO METU

4.1.Liftą naudoti pagal paskirti, neviršijant lifto keliamos galios.
4.2.Centro liftas skirtas kilnoti klientus ir juos lydinčius asmenis.
4.3.Negalima naudoti lifto, pasibaigus lifto naudojimo terminui, nurodytam lentelėje.
4.4.Darbo metu liftininkas privalo visą laiką būti lifto kabinoje ar netoliese esame poste ir siųsti kabiną į kviečiamą sustojimo aikštelę iškvietimo gavimo tvarka.
4.5.Įleidęs į lifto kabiną keleivius, liftininkas privalo gerai  uždaryti šachtos ir kabinos duris. Kabinoje esančius žmones perspėti. kad jie nesiliestų prie kabinos durų ir nesilaikytų už jų.
4.6.Neleisti vežti keleiviams skysčių atvirose induose (kibiruose ir pan.).
4.7.Netikėtai kabinai sustojus patikrinti, ar gerai uždarytos kabinos durys, ir dar kartą paspausti reikiamus sustojimo aikštelės iškvietimo mygtuką.
4.8.Kabinai sustojus dėl gedimo, reikia:
4.8.1.įspėti kabinoje esančius žmones, kad liftas sugedęs, kad jie atsitrauktų nuo kabinos durų ir kad bus laikinai išjungiama šviesa lifto kabinoje jo mechanizmo nuleidimo metu;
4.8.2.paspausti iškvietimo skambučio mygtuką ar kabinoje įrengtu telefonu pranešti administracijai arba avariniai tarnybai, kad kabina sustojo;
4.8.3.laukti atvykstant liftų avarinės tarnybos, kurie išleistų iš kabinos.
4.9.Darbuotojas, gavęs informaciją apie lifto kabinos atsitiktinį sustojimą, privalo likviduoti gedimo priežastį ir išlaisvinti žmones.
4.10.Jei dėl kokių nors priežasčių neįmanoma pašalinti gedimo ir išleisti žmones iš kabinos, reikia perspėti ir pranešti liftų avariniai tarnybai.
4.11.Liftininkas, pastebėjus, kad šachtos durys atsidaro, kai nėra  sustojime kabinos, privalo:
4.11.1.uždaryti duris ir pabandyti atidaryti;
4.11.2.jei durys pakartotiniai atsidaro, paprašyti praeinančio žmogaus pagalbos.  Jam paaiškinti, kad tai pavojinga gyvybei, ir paprašyti nieko neleisti prie šachtos durų;
4.11.3.išjungti įvadinį įrenginį, ant jo rankenos užkabinti lentelę „Nejungti įrenginiuose dirbama“;
4.11.4.užmaunamuoju raktu (smagračiu) kabiną pastatyti tame sustojime, kuriame atsidaro šachtos durys;
4.11.5.uždaryti mechanizmų patalpą ir įsitikinti ar tikrai kabina yra reikiamame sustojime;
4.11.6.ant šachtos durų, prie kurių yra kabina, ir pagrindiniame sustojime užkabinti lentele su užrašu (Liftas sugedęs);
4.11.7.pranešti liftų avariniai tarnybai;
4.11.8.įrašyti lifto darbo žurnale apie įvykusius gedimus ir jų pašalinimus.
4.12.Nepalikti be priežiūros dirbančio lifto.
4.13.Prieš pasitraukiant nuo lifto, jį išjungti ir užrakinti.
4.14.Liftininkas privalo:
4.14.1.suteikti reikiama informaciją darbuotojams ir klientams;
4.14.4.atsakyti už raktų kontrolę ir saugumą;
4.14.5.vesti raktų žymėjimo žurnalą, pamainų perdavimo-priėmimo žurnalą, kuriame daryti atžymas apie pastebėtus  trūkumus; 
4.15.Liftininkui draudžiama:
4.15.1.valyti kabiną iš sustojimo aikštelės pro atviras duris;
4.15.2.savarankiškai šalinti gedimus bei remontuoti liftą.
4.16.Lifto mechanizmų patalpa turi būti visada patikimai užrakinta, o priėjimo takai prie jų- neužgriozdinti.
4.17.Palaikyti švarą mechanizmų patalpoje.


V.DARBUOTOJO VEIKSMAI AVARINIAIS ATVEJAIS

5.1.Įvykus avarijai liftininkas privalo:
5.1.1.skubiai išjungti įvadinį įrenginį, ant jo rankenos užkabinti lentelę „Nejungti įrenginiuose dirbama“;
5.1.2.imtis priemonių suteikti nukentėjusiam pirmąją pagalbą ir nepakeisti įvykio situacijos, jei tai negresia kitų žmonių gyvybei ir sveikai;
5.1.3.užregistruoti įvykio liudininkus;
5.1.4.pranešti apie įvykį administracijai ir liftų avariniai tarnybai;
5.1.5.įrašyti lifto darbo žurnale.
5.2.Kilus gaisrui liftininkas privalo:
5.2.1.išjungti lifto įvadinį įrenginį ir ant jo rankenos užkabinti lentelę su užrašu „Nejungti įrenginiuose dirbama“;
5.2.2.evakuoti žmones;
5.2.3.gesinti gaisro židinį turimomis gaisro gesinimo priemonėmis ir nedelsiant pranešti apie įvykį padalinio vadovui arba darbdaviui;
5.2.4.pranešti liftų avariniai tarnybai;
5.2.5.įrašyti lifto darbo žurnale.



VI.DARBUOTOJO VEIKSMAI BAIGUS DARBĄ

6.1Išvalyti lifto kabiną:
6.1.1.kabina nusiunčiama į pirmąjį sustojimą ir atidaromos duris;
6.1.2.indas su plovimui skirtu skysčiu pastatomas pirmojo sustojimo aikštelėje (ne kabinoje);
6.1.3.valoma drėgnu skuduru pačiam esant kabinos viduje.
6.2.Patikrinti,ar neatsidaro šachtos durys sustojimuose, kuriuose nėra kabinose.
6.3.Išjungti liftą ir atžymėti lifto darbo žurnale.
6.4.Raktus ir kitą inventorių atiduotą saugoti administracijos nustatyta tvarka.

